CELEX: 62012FN0022
Language: hu
Date: 2012-02-17 00:00:00
Title: F-22/12. sz. ügy: 2012. február 17-én benyújtott kereset — ZZ kontra Bizottság és CEPOL

12.5.2012   
            
            
               HU
            
            
               Az Európai Unió Hivatalos Lapja
            
            
               C 138/35
            
         2012. február 17-én benyújtott kereset — ZZ kontra Bizottság és CEPOL
   (F-22/12. sz. ügy)
   2012/C 138/81
   Az eljárás nyelve: angol
   
      Felek
   
   
      Felperes: ZZ (képviselők: L. Levi és M. Vandenbussche ügyvédek)
   
      Alperesek: Európai Bizottság és Európai Rendőrakadémia (CEPOL)
   
      A jogvita tárgya és leírása
   
   Azon határozatok megsemmisítése iránti kérelem, amelyek elutasították a felperesnek a felesége három gyermeke tekintetében járó, eltartott gyermek utáni és iskoláztatási támogatások iránti kérelmét arra az időszakra vonatkozóan, amikor azok még a Fülöp-szigeteken éltek.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a Személyi Juttatásokat Kezelő és Kifizető Hivatal 2011. március 25-i hallgatólagos határozatát, a 2011. július 11-i kifejezett határozatát –amelyet megerősített a 2011. november 9-i panaszt elutasító határozat — annyiban, amennyiben e határozatok elutasítják a felperesnek a felesége három gyermeke tekintetében járó, eltartott gyermek utáni és iskoláztatási támogatások iránti kérelmét arra az időszakra vonatkozóan, amikor azok még a Fülöp-szigeteken éltek;
            
         
               —
            
            
               következésképpen ismerje el a felperesnek az említett támogatásokra való jogosultságát;
            
         
               —
            
            
               rendelje el a felperes vagyoni kárának megtérítését az eltartott gyermek utáni és iskoláztatási — ideiglenes 33 673 euróra becsült — támogatások 2009. április 1-jéig visszamenőleges kifizetésével, és az Európai Központi Bank által alkalmazott referencia-kamatláb két százalékponttal növelt mértékének megfelelő késedelmi kamat megfizetésével;
            
         
               —
            
            
               rendelje el a felperes 20 000 euróra értékelt nem vagyoni kárának megtérítését;
            
         
               —
            
            
               az alpereseket kötelezze a költségek viselésére.